**แบบ จ.1-1**

**(Project Brief รายโครงการ ยุทธศาสตร์ที่ 1 โครงการที่ 4)**

**แบบสรุปโครงการแบบย่อ (Project Brief)**

**ประเด็นการพัฒนาจังหวัด ยุทธศาสตร์ที่ 1**

**กลยุทธ์ที่** 1. ส่งเสริมการสร้างแบรนด์สินค้าเกษตรที่เป็นอัตลักษณ์ของพื้นที่และการตลาดสินค้าเกษตรปลอดภัยได้มาตรฐาน

| **หัวข้อ** | **รายละเอียด** |
| --- | --- |
| **๑. ชื่อโครงการ** | ส่งเสริมและเผยแพร่ผลิตภัณฑ์อุตสาหกรรมและผลิตภัณฑ์ชุมชน |
| **๒. ความสำคัญของโครงการ หลักการและเหตุผล** | ปัจจุบันรัฐบาลได้ให้ความสำคัญในการขับเคลื่อน SMEs สู่ยุค 4.0เพื่อให้เกิดการเจริญเติบโตอย่างยั่งยืนและกระตุ้นเศรษฐกิจของประเทศ โดยกำหนดมาตรการพิเศษในการยกระดับเศรษฐกิจฐานชุมชน สร้างงาน สร้างโอกาส สร้างรายได้เศรษฐกิจฐานราก เช่น การส่งเสริมวิสาหกิจชุมชนและ SMEs เพื่อรองรับ การท่องเที่ยวชุมชน  จังหวัดสมุทรปราการ มีผู้ประกอบกิจการโรงงานอุตสาหกรรมจำนวนมากกว่า 7,000 รายมีผู้ผลิตชุมชน จำนวนมากกว่า 400 ราย ซึ่งเป็นจังหวัดที่มีศักยภาพในการผลิตผลิตภัณฑ์อุตสาหกรรม ที่มีคุณภาพ ได้รับมาตรฐานผลิตภัณฑ์อุตสาหกรรม (มอก.) และผลิตภัณฑ์ชุมชน ที่มีอัตลักษณ์ของแต่ละพื้นที่ ในจังหวัดสมุทรปราการ และได้รับมาตรฐานผลิตภัณฑ์ชุมชน (มผช.) เป็นจำนวนมาก  ดังนั้น เพื่อให้ผู้บริโภคในจังหวัดสมุทรปราการ และภายนอกจังหวัดได้รับทราบและเข้าถึงผลิตภัณฑ์ที่มีคุณภาพและได้มาตรฐาน สำนักงานอุตสาหกรรมจังหวัดสมุทรปราการ จึงได้จัดทำโครงการส่งเสริมและเผยแพร่ผลิตภัณฑ์อุตสาหกรรมและผลิตภัณฑ์ชุมชนเพื่อให้ความรู้แก่ผู้ประกอบการ  ในด้านมาตรฐาน การสร้างมูลค่าเพิ่มให้กับผลิตภัณฑ์การสร้างช่องทางการตลาด ตลอดจนประชาสัมพันธ์ เผยแพร่ และจำหน่ายผลิตภัณฑ์เด่น ผลิตภัณฑ์ดี ของจังหวัดสมุทรปราการ |
| **๓. วัตถุประสงค์ของโครงการ** | 1. เพื่อให้ความรู้แก่ผู้ประกอบการในการสร้างมูลค่าเพิ่มให้กับผลิตภัณฑ์  2. เพื่อเผยแพร่ ประชาสัมพันธ์ ให้ผู้บริโภคในจังหวัดสมุทรปราการ และภายนอกจังหวัด ได้รับรู้ถึงผลิตภัณฑ์อุตสาหกรรมและผลิตภัณฑ์ชุมชน  ของจังหวัดสมุทรปราการ  3. เพื่อเพิ่มช่องทางการจำหน่ายผลิตภัณฑ์ให้แก่ผลิตภัณฑ์อุตสาหกรรมและผลิตภัณฑ์ชุมชนของจังหวัดสมุทรปราการ  4. ส่งเสริมการผลิตและการใช้มาตรฐานผลิตภัณฑ์อุตสาหกรรม (มอก.) มาตรฐานผลิตภัณฑ์ชุมชน (มผช.) |
| **4. ตัวชี้วัดและ**  **ค่าเป้าหมาย** | จำนวนผู้ประกอบการอุตสาหกรรมขนาดกลางและขนาดย่อมผู้ผลิตผลิตภัณฑ์ชุมชนวิสาหกิจชุมชน เข้าร่วมโครงการ ไม่น้อยกว่า 100 ราย |
| **5. ผลผลิต/ผลลัพธ์** | **ผลผลิต :** ผู้ประกอบการอุตสาหกรรมขนาดกลางและขนาดย่อม (SMEs)  ผู้ผลิตผลิตภัณฑ์ชุมชน (OTOP) วิสาหกิจชุมชน เข้าร่วมโครงการ  จำนวน 100 ราย  **ผลลัพธ์ :** 1.ผู้ประกอบการอุตสาหกรรม และผู้ผลิตอุตสาหกรรมชุมชนให้ความสำคัญ และผลิตผลิตภัณฑ์ ที่เป็นไปตามมาตรฐานผลิตภัณฑ์อุตสาหกรรม (มอก.) มาตรฐานผลิตภัณฑ์ชุมชน (มผช.) มากขึ้น อันจะส่งผลดี ต่อผู้บริโภค  2. ผู้ประกอบการ SMEs ผู้ผลิตสินค้าอุตสาหกรรมชุมชน (OTOP สามารถเพิ่มช่องทางการจำหน่ายสินค้าของตน และเพิ่มขีดความสามารถในการดำเนินธุรกิจเพิ่มขึ้น |
| **6. ความเชื่อมโยงกับยุทธศาสตร์** | **ความเชื่อมโยงกับยุทธศาสตร์**  **๑) ยุทธศาสตร์ชาติ**:ยุทธศาสตร์การสร้างการเติบโตบนคุณภาพชีวิตที่เป็นมิตรกับสิ่งแวดล้อม  **๒) แผนพัฒนาเศรษฐกิจและสังคมแห่งชาติ ฉบับที่ ๑3 (ยุทธศาสตร์การพัฒนาภาค เมืองฯ)**:ยุทธศาสตร์ที่ 4 การเติบโตที่เป็นมิตรกับสิ่งแวดล้อมเพื่อการพัฒนาที่ยั่งยืน  **3) ยุทธศาสตร์ภาคกลาง:** ยุทธศาสตร์ที่ 4 บริหารจัดการน้ำและทรัพยากรธรรมชาติเพื่อแก้ไขปัญหาน้ำท่วม ภัยแล้งและคงความสมดุลของระบบนิเวศอย่างยั่งยืน  **4) ยุทธศาสตร์กลุ่มภาคกลางปริมณฑล**:ประเด็นยุทธศาสตร์ที่ 2 พัฒนาโครงสร้างพื้นฐาน ระบบโลจิสติกส์ เมือง ชุมชนอย่างเป็นระบบ พัฒนาการบริหารจัดการน้ำ ทรัพยากรธรรมชาติและสิ่งแวดล้อมอย่างสมดุลและยั่งยืน  **5) ยุทธศาสตร์จังหวัด**:ประเด็นยุทธศาสตร์ที่ 1  **6) นโยบายสำคัญ หรือ อื่นๆ ฯลฯ**:  **ความพร้อมของโครงการ**  1)พื้นที่ดำเนินการ  ☑ ดำเนินการได้ทันที  2)แบบรูปรายการ/แผนการปฏิบัติงาน  ☑ มีและสมบูรณ์  3)ความพร้อมของบุคลากร เครื่องมือ และเทคนิคการดำเนินการ  ☑ มีพร้อมดำเนินการได้ทันที |
| **7. ระยะเวลา**  **งบประมาณ**  **พื้นที่เป้าหมาย** | ดำเนินการ 5 ปี ตั้งแต่ปีงบประมาณ พ.ศ. 2566-2570  12,500,000 บาท  จังหวัดสมุทรปราการ |
| **8. กิจกรรมหลักของโครงการ** ส่งเสริมและเผยแพร่ผลิตภัณฑ์อุตสาหกรรมและผลิตภัณฑ์ชุมชน | |
| 8.1 กิจกรรมหลักที่ 1  งบประมาณ  ผู้รับผิดชอบ  หน่วยงานที่เกี่ยวข้อง | **กิจกรรม:** ส่งเสริมและเผยแพร่ผลิตภัณฑ์อุตสาหกรรมและผลิตภัณฑ์ชุมชน  - อบรมสัมมนาผู้ประกอบการและจัดงานเผยแพร่ประชาสัมพันธ์ผลิตภัณฑ์อุตสาหกรรม  และผลิตภัณฑ์ชุมชน (แสดงและจำหน่ายผลิตภัณฑ์)  **งบประมาณรวม 12,500,000 บาท**   |  |  |  |  |  |  | | --- | --- | --- | --- | --- | --- | | ปี 2566 | ปี2567 | ปี2568 | ปี2569 | ปี2570 | ปี2566-2570 | | 2,500,000 | 2,500,000 | 2,500,000 | 2,500,000 | 2,500,000 | 12,500,000 |   **ผู้รับผิดชอบ:** สำนักงานอุตสาหกรรมจังหวัดสมุทรปราการ  **หน่วยงานที่เกี่ยวข้อง:** สำนักงานอุตสาหกรรมจังหวัดสมุทรปราการ |